บาทเปิด 35.44 บาทต่อดอลล่าร์ อ่อนค่า
เงินบาทเปิดตลาด 35.44 บาทต่อดอลล่าร์  แนวโน้มยังอ่อนค่า นักลงทุนจับตาถ้อยแถลงประธานเฟดวันนี้
17 พ.ย. 2559

เงินบาทเปิดตลาด 35.44 บาทต่อดอลล่าร์  แนวโน้มยังอ่อนค่า นักลงทุนจับตาถ้อยแถลงประธานเฟดวันนี้
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 35.44 บาท/ดอลลาร์ แข็งค่าขึ้นเล็กน้อยจากช่วงเย็นวานนี้ที่ปิดตลาดที่ระดับ 35.48 บาท/ดอลลาร์
วันนี้เงินบาทมีโอกาสปรับลงมาได้อีกเล็กน้อย โดยนักลงทุนรอดูประธานธนาคารกลางสหรัฐ (เฟด) ที่จะแถลงต่อสภาคองเกรสในวันนี้ เพื่อแสดงมุมมองเกี่ยวกับภาวะเศรษฐกิจสหรัฐ รวมทั้งการเปิดเผยรายงานการประชุมของคณะกรรมการกำหนดนโยบายการเงินของธนาคารกลางสหรัฐ (FOMC) ในสัปดาห์หน้า
นักบริหารเงิน คาดว่า วันนี้เงินบาทจะเคลื่อนไหวในกรอบ 35.35-35.50 บาท/ดอลลาร์